CELEX: 62011CA0127
Language: et
Date: 2013-03-07 00:00:00
Title: Kohtuasi C-127/11: Euroopa Kohtu (viies koda) 7. märtsi 2013 . aasta otsus (Arbeidshof te Antwerpen’i (Belgia) eelotsusetaotlus) — Aldegonda van den Booren versus Rijksdienst voor Pensioenen (Võõrtöötajate sotsiaalkindlustus — Määruse (EMÜ) nr 1408/71 artikkel 46a — Siseriiklikud kattumise vältimise sätted — Vanaduspension — Ühes liikmesriigis makstava summa suurendamine — Toitjakaotuspension — Teises liikmesriigis makstava summa vähendamine)

27.4.2013   
            
            
               ET
            
            
               Euroopa Liidu Teataja
            
            
               C 123/2
            
         Euroopa Kohtu (viies koda) 7. märtsi 2013. aasta otsus (Arbeidshof te Antwerpen’i (Belgia) eelotsusetaotlus) — Aldegonda van den Booren versus Rijksdienst voor Pensioenen
   (Kohtuasi C-127/11) (1)
   
   (Võõrtöötajate sotsiaalkindlustus - Määruse (EMÜ) nr 1408/71 artikkel 46a - Siseriiklikud kattumise vältimise sätted - Vanaduspension - Ühes liikmesriigis makstava summa suurendamine - Toitjakaotuspension - Teises liikmesriigis makstava summa vähendamine)
   2013/C 123/03
   Kohtumenetluse keel: hollandi
   
      Eelotsusetaotluse esitanud kohus
   
   Arbeidshof te Antwerpen
   
      Põhikohtuasja pooled
   
   
      Hageja: Aldegonda van den Booren
   
      Kostja: Rijksdienst voor Pensioenen
   
      Ese
   
   Eelotsusetaotlus — Arbeidshof te Antwerpen — EÜ artiklite 10, 39 ja 42 (nüüd EL lepingu artikli 4 lõige 3, ELTL artiklid 45 ja 48) ning nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (EÜT L 149, lk 2; ELT eriväljaanne 05/01, lk 35), artikli 46a lõike 3 punkti a tõlgendamine — Hüvitised — Siseriiklikud kattumise vältimise sätted — Esimeses liikmesriigis makstava toitjakaotuspensioni vähendamine teises liikmesriigis makstava vanaduspensioni suurendamise tõttu
   
      Resolutsioon
   
   Nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes, selle nõukogu 2. detsembri 1996. aasta määrusega (EÜ) nr 118/97 muudetud ja ajakohastatud redaktsioonis, mida on muudetud Euroopa Parlamendi ja nõukogu 5. juuni 2001. aasta määrusega (EÜ) nr 1386/2001, artiklit 46a tuleb tõlgendada nii, et sellega ei ole vastuolus liikmesriigi niisuguste õigusnormide kohaldamine, mis sisaldavad tingimust, mille kohaselt vähendatakse selles liikmesriigis makstavat toitjakaotuspensioni teise liikmesriigi õigusnormide alusel makstava vanaduspensioni suurendamise tõttu, eelkõige tingimusel, et järgitakse artikli 46a lõike 3 punktis d sätestatud tingimusi.
   ELTL artiklit 45 tuleb tõlgendada nii, et ka sellega ei ole selliste siseriiklike õigusnormide kohaldamine vastuolus tingimusel, et nende kohaldamine ei too huvitatud isikule kaasa ebasoodsamat olukorda kui isikule, kelle olukorras puudub igasugune piiriülene element, ning juhul kui tuvastatakse selline ebasoodne olukord, siis tingimusel, et kõnealuseid siseriiklikke õigusnorme võib pidada õigustatuks objektiivsetel kaalutlustel ning proportsionaalseks siseriikliku õigusega taotletava legitiimse eesmärgi suhtes, kusjuures selle kontrollimine on eelotsusetaotluse esitanud kohtu ülesanne.
   
      (1)  ELT C 152, 21.5.2011.